датата и часа на оценка за всяка писта преди информацията в раздела за осведомяване относно ситуацията.
 й)
 Задължителна информация:
 1)
 ИНДИКАТОР ЗА МЕСТОПОЛОЖЕНИЕТО НА ЛЕТИЩЕТО;
 2)
 ДАТА И ЧАС НА ОЦЕНКА;
 3)
 НАЙ-МАЛЪК НОМЕР НА ИДЕНТИФИКАТОРА НА ПИК;
 4)
 КОД ЗА СЪСТОЯНИЕТО НА ПИК ЗА ВСЯКА ТРЕТИНА ОТ ПИК; както и
 5)
 ОПИСАНИЕ НА СЪСТОЯНИЕТО ЗА ВСЯКА ТРЕТИНА ОТ ПИК (когато в точки 1—5 е докладван код за състояние на ПИК (RWYCC).
 2. Раздел за изчисляване на експлоатационните характеристики на въздухоплавателното средство
 Елемент A —
 Индикатор за местоположението на летището (четирибуквен индикатор за местоположението).
 Елемент Б —
 Дата и час на оценка (осемцифрена стойност за дата/час, указваща времето на наблюдаване, изразено в месец, ден, час и минута в UTC).
 Елемент В —
 Най-малък номер на идентификатора на ПИК (nn[L] или nn[C] или nn[R]).
 Вписва се само един идентификатор за всяка ПИК и той винаги е този с най-малък номер.
 Елемент Г —
 Код за състоянието на ПИК за всяка третина от ПИК. Вписва се само една цифра (0, 1, 2, 3, 4, 5 или 6) за всяка третина от ПИК, отделена с наклонена черта (n/n/n).
 Елемент Д —
 Процентно покритие за всяка третина от ПИК. Когато се предоставят данни, се вписва 25, 50, 75 или 100 за всяка третина от ПИК, отделена с наклонена черта ([n]nn/[n]nn/[n]nn).
 Тази информация се предоставя само когато състоянието на ПИК за всяка третина от ПИК (елемент Г) е докладвано с код, различен от 6, и даденото описание на състоянието за всяка третина от ПИК (елемент Ж) е различно от „СУХО“.
 Когато не са докладвани сведения за състоянието, това се обозначава, като за съответната третина от ПИК се вписва „NR“.
 Елемент Е —
 Дълбочина на свободния замърсител за всяка третина от ПИК. Когато се предоставят данни, впишете дълбочината в милиметри за всяка третина от ПИК, като отделите стойностите с наклонена черта (nn/nn/nn или nnn/nnn/nnn).
 Тази информация се предоставя само за следните видове замърсяване:
 —
 локви вода: докладвани стойности 04, следвани от стойности съгласно оценката. Значителни промени от 3 mm до 15 mm;
 —
 киша: докладвани стойности 03, следвани от стойности съгласно оценката. Значителни промени от 3 mm до 15 mm;
 —
 мокър сняг: докладвани стойности 03, следвани от стойности съгласно оценката. Значителни промени 5 mm; и
 —
 сух сняг: докладвани стойности 03, следвани от стойности съгласно оценката. Значителни промени 20 mm.
 Когато не са докладвани сведения за състоянието, това се обозначава, като за съответната третина от ПИК се вписва „NR“.
 Елемент Ж —
 Описание на състоянието за всяка третина от ПИК. Вписва се някое от следните описания на състоянието за всяка третина от ПИК, отделено с наклонена черта.
 ОТЪПКАН СНЯГ
 СУХ СНЯГ
 СУХ СНЯГ ВЪРХУ ОТЪПКАН СНЯГ
 СУХ СНЯГ ВЪРХУ ЛЕД
 СКРЕЖ
 ЛЕД
 КИША
 ЛОКВИ ВОДА
 ВОДА ВЪРХУ ОТЪПКАН СНЯГ
 МОКРО
 МОКЪР ЛЕД
 МОКЪР СНЯГ
 МОКЪР СНЯГ ВЪРХУ ОТЪПКАН СНЯГ
 МОКЪР СНЯГ ВЪРХУ ЛЕД
 СУХО (докладва се само когато няма замърсител)
 Когато не са докладвани сведения за състоянието, това се обозначава, като за съответната третина от ПИК се вписва „NR“.
 Елемент З —
 Ширина на ПИК,